Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20433

1. FEJEZET - MEGHATÁROZÁSOK A jelen Annexben használt alábbi kifejezések a következő jelentéssel bírnak: Áruszállító légijármű (Cargo aircraft) – utasszállító légijármű kivételével, termékeket és javakat szállító minden egyéb légijármű Küldemény (Consignment) – egy, vagy több veszélyes anyagot tartalmazó csomag, amelye(ke)t egy üzemeltető egyetlen feladótól egy időpontban egy átvevőhelyen egy egységkénti szállításra és egyetlen címzettnek szóló egyazon rendeltetési helyű szállításhoz vállal fel. A személyzet tagja (crew member) – az üzemeltető által a légijárművön a repülési munkaidő alatt szolgálat teljesítésére kijelölt személy. Veszélyes anyagok (dangerous goods) – olyan cikkek, vagy anyagok, amelyek légi-szállításuk során az egészségre, a biztonságra, javakra, vagy a környezetre jelentős veszély lehetőséget rejtenek magukban, továbbá, amelye(ke)t a Technológiai Utasítás listája felsorol, avagy amelye(ke)t eme Utasítással összhangban osztályoztak. Veszélyes anyaggal történt baleset (dangerous goods acident) – veszélyes anyagok légi-szállításával összefüggő és azzal kapcsolatba hozható eset, amely halálos, vagy súlyos sérülést, illetve tetemes anyagi kárt okoz. Veszélyes anyaggal történt esemény (dangerous goods incident) - veszélyes anyagok légi-szállításával összefüggő és azzal kapcsolatba hozható eset, nem szükségszerűen a légijármű fedélzetén bekövetkező, a veszélyes anyaggal történt balesettől eltérő eset, aminek eredménye személyi sérülés, anyagi javak károsodása, tűz, törés, kiloccsanás, folyadékszivárgás, vagy radioaktív sugárzás, vagy egyéb bizonyíték arra vonatkozóan, hogy a csomagolóeszköz egységessége megszűnt. Veszélyes anyaggal összefüggő bármilyen eseményt, amely a légijárművet, vagy a fedélzeten tartózkodókat komolyan veszélyezteti, veszélyes anyaggal történt eseményként kell kezelni. Kivétel (exeption) – a jelen Annex egy rendelkezése, amely a veszélyes anyagok egy részét az egyébként ezekre az anyagokra vonatkozó rendelkezések alól kizárja. Felmentés (exemption) – az illetékes nemzeti hatóság által kibocsátott engedély, amely felmentést biztosít a jelen Annex rendelkezései alól. Repülő személyzeti tag (flight crew member) – szakszolgálati engedéllyel rendelkező személyzeti tag, akit a légijárműnek repülési munkaidő alatti működtetéséhez lényeges feladatokkal bíztak meg. Összeférhetetlen (incompatible) – azon veszélyes anyagok jellemzésére szolgál, amelyek ha egymással összekeverednek, hajlamosak arra, hogy veszélyes mértékű hőt, vagy gázt fejlesszenek, illetve, hogy valamilyen korrodáló anyagot hozzanak létre. Üzemeltető (operator) – légijármű üzemeltetéssel foglalkozó, vagy arra vállalkozó személy, szervezet, vagy vállalat. Gyűjtőcsomag (overpack) – egy egyedi feladó által a kezelés és tárolás kényelmesebbé tétele érdekében két, vagy több csomag egybeerősítésére használt burkolóeszköz. 2007/70/II. szám Megjegyzés. – ez a meghatározás nem az egység-rakodóeszközre vonatkozik. Csomag (package) – a csomagolási tevékenység végeredménye, amely a csomagoló eszközből és az abba csomagolt, szállításra előkészített tartalomból tevődik össze. Csomagolóanyag (packaging) – a tárolóeszköz és annak minden egyes alkotóeleme, amely elem ahhoz szükséges, hogy a tárolóeszköz a tárló szerepét betölthesse. Megjegyzés. – A radioaktív anyagok tekintetében lásd a Technológiai Utasítás 2. Részének 7.2 pontját. Utasszállító légijármű (passenger aircraft) – légijármű, amely a személyzet tagjain, az üzemeltető szolgálati rendeltetésű alkalmazottján, az illetékes nemzeti hatóság jogosított megbízottján, vagy a szállítmányt, vagy egyéb küldeményt kísérőn kívül bármely más személyt szállít. Parancsnok-pilóta (pilot-in-command) - az üzemeltető által kijelölt, illetve az általános célú repülés esetében a tulajdonos, mint parancsokló és a repülés biztonságos végrehajtásának felelősségével felruházott személy. Súlyos sérülés (serious injury) – személy által balesetben elszenvedett sérülés, amely:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes